NEUVOSTON ASETUS (EY) N:o 1267/95,
annettu 29 päivänä toukokuuta 1995,
erityistoimenpiteistä syötäväksi tarkoitettujen oliivien alalla annetun neuvoston asetuksen (ETY) N:o 1332/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
asetuksessa (ETY) N:o 1332/92 (2) säädetään tuesta, jonka rahoitukseen yhteisö osallistuu, käyttöpääoman varaamiseen, jonka tarkoituksena on säännellä tarjontaa varmistamalla erityisesti tuotteen aiheellisen markkinoille saattamisen edellyttämän varastoinnin rahoitus; tämän tuen myöntämiseksi osuuskunnat ja osuuskuntien liitot muutetaan kyseisellä alalla enintään kolmessa vuodessa ryhmittymiksi tai ryhmittymien liitoiksi, ja
ottaen huomioon vallitsevan tilanteen tuottajajäsenvaltioissa, kolmen vuoden määräaika on osoittautunut riittämättömäksi osuuskunnille ja osuuskuntien liitoille niiden muuttumisen ryhmittymiksi tai ryhmittymien liitoiksi toimeenpanemiseksi; tämän vuoksi käyttöpääoman rahoituksen keskeytymisen välttämiseksi ja mainittujen muutosten loppuunsaattamiseksi olisi määräaikaa pidennettävä yhdellä vuodella,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1332/92 3 artiklan 3 kohdan ilmaisu "kolmen vuoden ajan" ilmaisulla "neljän vuoden ajan".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1995.